| Habroscelimorpha dorsalis |
| --- |
| *Habroscelimorpha dorsalis dorsalis* |
| Estado de conservación |
| G4 |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Coleoptera |
| Suborde: | Adephaga |
| Superfamilia: | Caraboidea |
| Familia: | Cicindelidae |
| Xénero: | *Habroscelimorpha* |
| Especie: | ***Habroscelimorpha dorsalis***Say, 1817 |

 |
| Sinonimia |
| * *Cicindela dorsalis* Say, 1817
 |

***Habroscelimorpha dorsalis*** (antes chamado ***Cicindela dorsalis***) é unha especie de escaravello da familia dos cicindélidos. Vive en América Central e América do Norte.

Descrición
----------

A súa lonxitude corporal é de 13 a 15 mm. A cabeza e o tórax son de cor verde bronce, as patas son longas e delgadas e os élitros son brancos ou pardos claros con marcas cor bronce estreitas. A cabeza ten antenas longas, ollos compostos grandes e mandíbulas poderosas. O pronoto e os lados do abdome teñen pelos brancos. A coloración clara proporciona camuflaxe cando o escaravello está sobre areas claras. As larvas teñen corpos longos segmentados e grandes mandíbulas similares ás dos adultos.

*Habroscelimorpha dorsalis dorsalis* é a subespecie máis grande.  A subespecie atópase na costa noroeste dos Estados Unidos e vive en pequenos buratos na area. É moi susceptible á abundante actividade humana e á erosión das praias e en 1990 foi incluído na lista de especies ameazadas baixo a Lei de Especies Ameazadas dos Estados Unidos. É a única subespecie nesa lista.

A larva da subespecie *C. d. media* é notable pola súa capacidade de choutar no aire, voltear o corpo nunha roda rotante e rodar pola area a alta velocidade usando o vento para impulsarse. Se o vento é forte dabondo, a larva pode percorrer ata 60 m desta maneira. Esta salientable capacidade puido ter evolucionado para axudar a que a larva escape ds predadores como a avespa tínida *Methocha*. A locomoción facéndose unha roda na natureza é extremadamente rara e soamente se observou nuns poucos animais en todo o mundo.

Subespecies
-----------

A especie ten o nome sinónimo de **Cicindela dorsalis** porque antes se clasificaba no xénero *Cicindela* e nalgunhas clasificacións aínda segue así. En 2012, o subxénero *Habroscelimorpa* de *Cicindela* foi reclasificado a nivel de xénero.

Estas catro subespecies pertencen á especie *Habroscelimorpha dorsalis*:

* *Habroscelimorpha dorsalis dorsalis* (Say, 1817)
* *Habroscelimorpha dorsalis media* (LeConte, 1856)
* *Habroscelimorpha dorsalis saulcyi* (Guérin-Méneville, 1840)
* *Habroscelimorpha dorsalis venusta* (LaFerte-Senectere, 1841)

Distribución e hábitat
----------------------

*Habroscelimorpha dorsalis dorsalis*
*H. d. media* encóntrase ao longo da costa sueste dos Estados Unidos, incluíndo Carolina do Sur. *H. d. dorsalis* atópase na costa noroeste. *C. d. saulcyi* e *C. d. venusta* nas costas de Florida, o golfo de México e México. En xeral, *C. dorsalis* é máis abundante en praias anchas de area fina que están moi expostas á acción das mareas e relativamente non alteradas pola presenza humana. Para que os escaravellos se reproduzan as praias deben ser polo menos de 100 m de longo e 2 m de ancho, aínda que o ancho óptimo é de 5 a 8 m. Prefire un clima cunha temperatura media que pase de 15 °C e totais de precipitacións de moderadas a áridas.

Bioloxía
--------

O ciclo vital completo dura dous anos. Os adultos saen entre a metade de xuño e a metade de agosto, xeralmente chegando ao seu pico de abundancia a metade de xullo e declinando en setembro. Pasan o día buscando comida na zona intermareal cando o tempo é cálido e solleiro. Aliméntanse de pequenos invertebrados como moscas, formigas e anfípodos, pero tamén comen prea de peixes e cangexos mortos.

O apareamento ten lugar entre a metade de xullo e principios de agosto cando o tempo é cálido e húmido. As femias poñen os ovos na zona intermareal. Usan pelos sensitivos que teñen no abdome para determinar se o contido de humidade do solo é axeitado para a supervivencia das larvas e o seu desenvolvemento. A oviposición ten lugar de noite. A femia usa o ovipositor para crear un buraco na area onde deposita os ovos individualmente.

Os ovos fan eclosión a metade de agosto e as larvas cavan buratos verticais onde se aseguran usando os ganchos do seu abdome. Son predadoras e depredan os insectos que pasan por alí e outros pequenos invertebrados. As larvas pasan por tres estadios ou ínstares antes de pupar. Xeralmente chegan ao segundo ínstar en setembro. A medida que se aproxima o inverno as larvas cavan novos buracos en zonas máis altas da praia para protexerse contra as tormentas e a actividade das ondas. Despois de pasaren o inverno, emerxen a finais de maio e xuño. Unha vez que chegan ao terceiro ínstar e pasan o inverno outra vez. A seguinte primavera pupan nos seus buracos e emerxen como adultos.

*Habroscelimorpha dorsalis media*

Status
------

A subespecie *C. d. dorsalis* sufriu un importante declive nos últimos 20 anos. Adoitaba encontrarse por toda a costa atlántica dos Estados Unidos desde Massachusetts a Virxinia. Hoxe só se encontra na baía de Chesapeake en Maryland, na illa Martha's Vineyard na costa de Massachusetts e en Virxinia. Este declive foi causado pola destrución e a alteración das praias naturais que usaba o escaravello como hábitat por mor da actividade humana. Unha das maiores ameazas é o endurecemento da liña de costa pola colocación de proteccións rochosas (recubrimentos de rochas ou escolleiras, chamadas *rip-rap* en Noreamérica). Outras ameazas son a polución e os pesticidas, así como o uso de vehículos todo terreo que esmagan os adultos e as larvas, e tamén danan os buracos en que se refuxian as lavas. En 2009 o United States Fish and Wildlife Service recomendou que *C. d. dorsalis* se inclúa na lista de especies en perigo.

Notas
-----

1. 1 2  
"*Habroscelimorpha dorsalis* Report". *Integrated Taxonomic Information System*. Consultado o 2019-09-23.
2. ↑  
"*Habroscelimorpha dorsalis*". *GBIF*. Consultado o 2019-09-23.
3. ↑  
"*Habroscelimorpha dorsalis* species Information". *BugGuide.net*. Consultado o 2019-09-23.
4. ↑  
Bousquet, Yves (2012). "Catalogue of Geadephaga (Coleoptera, Adephaga) of America, north of Mexico". *ZooKeys* (245): 1–1722. PMC 3577090. PMID 23431087. doi:10.3897/zookeys.245.3416.
5. 1 2 3 4 5  Natural Heritage Endangered Species Program: Northeastern Beach Tiger Beetle
6. 1 2  "White Beach Tiger Beetle" (PDF). DNR. Arquivado dende o orixinal (PDF) o 30 de decembro de 2015. Consultado o 22 de marzo de 2013.
7. ↑  "Species Profile". *ecos.fws.gov*. Consultado o 2020-04-20.
8. ↑  U.S. Fish and Wildlife Service, Virginia Field Office. (28 de agosto de 2019). 5-Year Review of the Northeastern Beach Tiger Beetle. Consultado o 17 de abril de 2020, de https://ecos.fws.gov/docs/five\_year\_review/doc6121.pdf
9. ↑  U.S. Fish and Wildlife Service. (n.d.). Listed Animals. Consultado o 19 de abril de 2020, from https://ecos.fws.gov
10. ↑  Wind-Powered Wheel Locomotion, Initiated by Leaping Somersaults, in Larvae of the Southeastern Beach Tiger Beetle (*Cicindela dorsalis media*)
11. 1 2  USFWS. *Cicindela dorsalis dorsalis* Five-year Review.
12. 1 2 3  Animal Diversity Web. *Cicindela dorsalis* (northeastern beach tiger beetle)
13. 1 2  The State Of New Jersey. Northeastern Beach Tiger Beetle, *Cicindela d. dorsalis*
14. ↑  Observations of Oviposition Behavior Among North American Tiger Beetle (Coleoptera: Carabidae: Cicindelinae) Species and Notes on Mass Rearing

### Bibliografía

* Lobl, I.; Smetana, A. eds. (2017). *Catalogue of Palaearctic Coleoptera, Volume 1: Archostemata - Myxophaga - Adephaga*. Apollo Books. ISBN 978-90-04-33029-0.

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Habroscelimorpha dorsalis*** |

|  |  |
| --- | --- |
| Identificadores taxonómicos | 
* BioLib: 1135832
* BugGuide: 25139
* GBIF: 7856240
* iNaturalist: 120976
* ITIS: 931772
* NCBI: 38653

 |

|  |  |
| --- | --- |
| Identificadores | 
* UMLS: C1007672

 |